ประจำเดือนไม่มา 3 เดือน แล้วปวดท้องน้อยมากกก มีตกขาวด้วยค่ะ มีสาเหตุมาจากอะไรบ้างค่ะ แล้วกินยาอะไรให้ประจำเดือนมาปกติค่ะหรือต้องไปหาค่ะ
สวัสดีค่ะ หากประจำเดือนไม่มานาน 3 เดือน แล้วที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจพบการตั้งครรภ์ แล้วมีอาการปวดท้องน้อยมาก แนะนำควรรีบไปพบสูติ-นรีแพทย์ค่ะ เพราะอาจเกิดจากมีภาวะแทรกซ้อนของการตั้งครรภ์ได้ เช่น ท้องนอกมดลูก เป็นต้น แต่หากตรวจไม่พบการตั้งครรภ์ การที่ประจำเดือนไม่มา ก็อาจเกิดจากสาเหตุต่างๆ เช่น1. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) แต่ก็ไม่น่าทำให้มีอาการปวดท้องน้อยมาก2. มีน้ำหนักขึ้นมาก หรือมีโรคอ้วน แต่ก็ไม่ได้ทำให้มีอาการปวดท้องน้อยมาก3. มีภาวะไทรอยด์ฮอร์โมนผิดปกติ แต่ไม่ได้ทำให้มีอาการปวดท้องน้อย และจะมีอาการอื่นๆ ร่วม เช่น ใจสั่น เหนื่อยง่าย น้ำหนักลดหรือเพิ่มเร็ว นอนไม่หลับ หรือง่วงนอนมากผิดปกติ เป็นต้น4. มีมดลูกอักเสบ หรืออุ้งเชิงกรานอักเสบ ซึ่งจะทำให้มีอาการปวดท้องน้อยและตกขาวที่ผิดปกติได้ค่ะ5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้น แต่ไม่ได้ทำให้มีปวดท้องน้อยหากตรวจไม่พบการตั้งครรภ์ และประจำเดือนยังคงไม่มา แนะนำให้ไปพบแพทย์เพื่อตรวจหาสาเหตุค่ะ